CELEX: 62021TN0707
Language: el
Date: 2021-11-03 00:00:00
Title: Υπόθεση T-707/21: Προσφυγή της 3ης Νοεμβρίου 2021 — Hoteles Olivencia κατά EUIPO -- Corporacion H10 Hotels (HOTELES HO)

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/46
            
         
      Προσφυγή της 3ης Νοεμβρίου 2021 — Hoteles Olivencia κατά EUIPO -- Corporacion H10 Hotels (HOTELES HO)
      (Υπόθεση T-707/21)
      (2022/C 24/60)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: Hoteles Olivencia, SL (Almería, Ισπανία) (εκπρόσωπος: S. Mohamed Acosta, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Corporacion H10 Hotels SL (Βαρκελώνη, Ισπανία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα την καταχώριση του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Εικονιστικό σήμα της Ευρωπαϊκής Ένωσης HOTELES HO — Υπ' αριθ. 18 202 245 αίτηση καταχώρισης
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τέταρτου τμήματος προσφυγών του EUIPO της 27ης Αυγούστου 2021 στην υπόθεση R 782/2021-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  Να ακυρώσει την προσβαλλόμενη απόφαση, να δεχθεί την καταχώριση του επίδικου σήματος και να καταδικάσει στα δικαστικά έξοδα την ασκήσασα ανακοπή κατά της αρχικής αίτησης καταχώρισης του σήματος.
               
            
                  —
               
               
                  Επικουρικώς, και σε περίπτωση που απορριφθεί η προσφυγή, να καταδικάσει κάθε διάδικο στα δικαστικά του έξοδα, λαμβάνοντας υπόψη το αντικείμενο της διαφοράς και την πρόδηλη περιπλοκότητά του, δεδομένων των διαφόρων αλλαγών κατεύθυνσης στις αποφάσεις κάθε βαθμού, οι οποίες αποτελούν περιστάσεις που πρέπει να ληφθούν υπόψη σε σχέση με τις διατάξεις του άρθρου 109, παράγραφος 3, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
               
            
         Προβαλλόμενοι λόγοι
      
      
                  —
               
               
                  Το ζητούμενο είναι να διαπιστωθεί αν έχει εφαρμογή το άρθρο 8, παράγραφος 1, στοιχείο β', και, αναλόγως, αν έχει εφαρμογή το άρθρο 8, παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
               
            
                  —
               
               
                  Πλάνη που συνίσταται στη μη εφαρμογή του άρθρου 109, παράγραφος 3, του Κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.